**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**190/2024. (VIII.8.) Kt. számú**

**határozata**

(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság 16/2024. (VIII.8.) számú alapítói döntése)

**A Tiva-Szolg Nonprofit Kft. által elnyert „Tisztítsuk meg az Országot II.” Hulladékfelszámolási pályázat Támogatói Okiratának utólagos elfogadása és a kapcsolódó szerződés jóváhagyása**

Tiszavasvári Város Önkormányzata Képviselő-testülete

1. Elfogadja a TIVA-SZOLG Nonprofit Kft. „Tisztítsuk meg az Országot II.” Hulladékfelszámolási pályázatból elnyert támogatás Támogatói Okiratában foglaltakat a határozat 1. számú mellékletében foglalt tartalommal.
2. Felkéri a TIVA-SZOLG Nonprofit Kft. ügyvezetőjét, hogy a Támogató Energiaügyi Minisztérium képviseletében eljáró NHKV Zrt-hez (továbbiakban: Támogató) a hulladék elszállítási helyszínekkel kapcsolatos Támogatói Okirat módosítási kérelmét nyújtsa be.
3. Hozzájárul, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság (Cg. 15-09-063127, székhely: 4440 Tiszavasvári, Báthori u. 6. sz.,) a 438 m3 illegális hulladék gépi összegyűjtésére, szállítójárműre történő rakodására, szállítására és kezelésére az ÉAK Nonprofit Kft-vel (Cg. 15-09-071361, székhely: 4400 Nyíregyháza, Bokréta utca 22.) a határozat 2. számú mellékletét képező szerződés-tervezetet – a Támogató által jóváhagyásra kerülő módosítási kérelemmel összhangban - aláírja nettó 13.972.200,- Ft + Áfa értékben.
4. Felkéri a polgármestert, hogy a Tiva-Szolg Nonprofit Kft. ügyvezetőjét jelen határozatról tájékoztassa.

**Határidő:** azonnal **Felelős:** Szőke Zoltán polgármester

dr. Groncsák Andrea

**Szőke Zoltán Dr. Kórik Zsuzsanna**

**polgármester jegyző**